
כתה ה'
הרב רפאל ברוך נמני
שם החכם: ___________נ"י



הקדמה

1. ש. באיזו תקופה חל נס חג החנוכה?
ת. בתקופת בית המקדש השני.
2. ש. אלו גזירות גזרו היוונים על עם ישראל?
ת. א. ברית מילה. ב. שבת. ג. קידוש החודש ד. לימוד תורה.
3. ש. באיזה תאריך חל חג החנוכה?
ת. בכ"ה בכסלו.
4. ש. מדוע נקבע חג החנוכה לתאריך כ"ה בכסלו?
ת. משום שבכ"ה בכסלו מצאו את פך השמן.
5. ש. מה היה הנס בפך השמן?
ת. שפך שמן שהיה אמור לדלוק יום אחד הספיק לשמונה ימים.
6. ש. מדוע לא המשיכה מלכות החשמונאים?
ת. משום שנאמר "לא יסור שבט מיהודה" והחשמונאים היו משבט לוי.
7. ש. מדוע נס השמן היה רק שמונה ימים?
ת. משום שלקח שמונה ימים לייצר שמן טהור חדש ולהביאו לירושלים.
8. ש. מדוע מדליקים נרות בלילה ולא ביום?
ת. משום שהנרות הן לפרסום הנס ואינם נראים היטב באור היום.
9. ש. מדוע קוראים לחנוכה בשם זה?
ת. א. חנו בכ"ה. ב על שם חנוכה בית המקדש. 

סימן קכ"ח - מצוות הדלקת נרות חנוכה
10. ש. לשם מה נתקנו שמונה ימים אלו?
ת. כדי להודות לה' יתברך על חסדיו המרובים.
11. ש. למה זוכה הזהיר בנר חנוכה?
ת. לבנים תלמידי חכמים וצדיקים שנאמר "כי נר מצוה ותורה אור".
12. ש. כמה נרות צריכים להדליק מעיקר הדין?
ת. מספיק נר אחד בלבד לכל בית, בכל שמונת ימי החנוכה.
13. ש. כמה נרות צריכים להדליק לקיים "הידור מצוה"?
ת. להוסיף נר בכל יום עד שבלילה השמיני מדליק שמונה נרות.
14. ש. מי מבני הבית מחויב במצות הדלקת הנרות?
ת. לספרדים: רק בעל הבית. לאשכנזים: כל אחד מבני הבית.
15. ש. לשיטת האשכנזים שכל אחד מדליק לעצמו מי לא מדליק?
ת. האשה. משום שאשתו כגופו.
16. ש. האם עני מחוייב במצות החנוכה?
ת. כן. אפילו מתפרנס מן הצדקה מוכר כסותו כדי לקנות שמן לנר אחד לפחות לכל לילה.
17. ש. כמה הוא שיעור הדלקת החנוכיה?
ת. כדי שידלק חצי שעה אחר צאת הכוכבים.
18. ש. מי שהשיג כסף לשמן בשיעור הדלקה ליום אחד בלבד, האם יחלק את השמן לכל הימים?
ת. לא. אלא ידליק יום אחד כשיעור הנדרש.
19. ש. מדוע לא ידליק אדם פחות מהשיעור?
ת. משום שנכנס לחשש אסור ברכה לבטלה.
20. ש. אדם שיש לו שמן אך ורק כדי להדליק שמונה נרות בלבד האם ידליק ביום שני שתי נרות או ישמור נר לכל יום משמונת הימים?
ת. ידליק נר אחד בכל יום ולא ידליק שתי נרות ביום השני.
21. ש. אדם שנמצא ביום השלישי ויש לו רק שתי נרות האם ידליק את שתיהן?
ת. לא. ידליק רק נר אחד. כי אם ידליק שתיים יבואו אנשים לטעות שהיום הוא היום השני לחנוכה.
22. ש. אדם שנמצא ביום השמיני ויש לו שמן להדליק יותר מנר אחד, אך לא מספיק לשמונה נרות מה יעשה?
ת. יתן בנר הראשון שיעור מלא. ואת שאר השמן יחלק בשווה בין שאר הנרות.
23. ש. מי שאינו יכול לקנות נר שלשבת וגם נר שלחנוכה מה עדיף ומדוע?
ת. יקנה נר לשבת משום ששלום בית עדיף.
24. ש. אדם שיש באפשרותו לקנות בערב שבת רק שתי נרות מה יעשה?
ת. יקח אחד לנר לשבת ואחד לנר חנוכה משום שמספיק נר אחד לשבת ונר אחד לחנוכה.
25. ש. אדם שיש באפשרותו לקנות או נר לחנוכה או יין לקידוש מה יעשה?
ת. יקנה נר חנוכה ואת הקידוש יעשה על הפת.
26. ש. אדם שיש באפשרותו לקנות או נר חנוכה או יין להבדלה מה יעשה?
ת. יקנה נר לחנוכה והבדלה יעשה בתפילה ב"חונן הדעת". (ויכול לעשות הבדלה גם חמר מדינה או בירה)

סימן קכ"ט - החייבים בהדלקת נרות החנוכה ודין אכסנאי
27. ש. האם נשים חייבות במצוות הדלקת נרות חנוכה ומדוע?
ת. חייבות משום שגם הן היו באותו הנס.
28. ש. באיזה מקרה אשה תהיה פטורה ממצוות הדלקת נרות חנוכה?
ת. במקרה שבעל הבית מדליק. (גם לפי מנהג האשכנזים).
29. ש. אדם שאינו יכול להיות בביתו בזמן ההדלקה מה יעשה?
ת. ימנה את אשתו ויוצא ידי חובה.
30. ש. כיצד אשה יכולה להיות שלוחה להוציא את בעלה ידי חובה?
ת. משום שלמדנו שאדם יכול להוציא את חברו שנמצא באותה רמת החיוב, וכאן היות והאשה נמצאת באותה רמת חיוב לכן יכולה להוציא את בעלה ידי חובה.
31. ש. אדם שיודע שיחזור בשעה מאוחרת בלילה מה עדיף שיעשה?
ת. עדיף שיתן לאשתו להדליק בזמן ולא ידליק בשעה מאוחרת.




32. ש. את מי מוציא בעל הבית בהדלקתו?
ת. למנהג הספרדים: את כל מי שסמוך על שולחנו ואפילו שאינו נוכח בשעת ההדלקה. אך למנהג האשכנזים: היות וכל אחד מדליק לעצמו צריך להדליק כל אחד במקום שנמצא.
33. ש. אדם המתארח בבית חברו ומשפחו עמו מה נכון לעשות?
ת. נכון שבעל הבית יקנה חלק בשמנים והפתילות ויוציא את האורח ומשפחתו ידי חובתם.
34. ש. אדם שמתארח בבית מלון ולא מדליקים בשבילו בביתו מה יעשה?
ת. ידליק בחדרו שבמלון בברכה.
35. ש. אדם שהתארח או שהה במלון והדליקו בביתו בשבילו בימים הראשונים. האם כשחוזר יברך שהחיינו ומדוע?
ת. לא משום שיצא ידי חובה במה שהדליקו בשבילו בימים הראשונים ונחשב כאילו הוא הדליק.
36. ש. האם אפשר לצאת ידי חובה בהדלקת חרש שוטה וקטן?
ת. לא משום שהם פטורים ממצות הדלקה.
37. ש. חרש המדבר ואינו שומע האם חייב בהדלקת נרות חנוכה?
ת. כן.
38. ש. כיצד ינהג אדם שיש לו בנים קטנים שהגיעו לחינוך?
ת. ידליק הוא את הנר הראשון ויתן להם להדליק את נרות ההידור.
39. ש. כיצד ינהג אדם שיש לו בנים קטנים שעדיין לא הגיעו לדין חינוך?
ת. יתן להם להדליק רק את השמש משום שאין בו קדושה.

סימן ק"ל - מקום הדלקת נרות החנוכה
40. ש. היכן המצוה להניח את נרות החנוכה ומדוע?
ת. מצוה להניח את נרות החנוכה על פתח ביתו מבחוץ כדי לפרסם את הנס.
41. ש באיזה צד צריך להניח את החנוכיה?
ת. בטפח הסמוך לפתח משמאל הנכנס לבית.
42. ש. מדוע צריך להדליק מצד שמאלו של הנכנס לבית?
ת. כדי שיהיה מוקף במצוות. נר חנוכה משמאל מזוזה מימין.
43. ש. היכן יניח את החנוכיה אדם שיש לו חצר הפונה לרשות הרבים?
ת. בפתח החצר ולא בפתח הבית.
44. ש. אדם שגר בדירה שפתחה אינו לצד רשות הרבים היכן יניח את החנוכיה?
ת. בחלון או במרפסת הפונים לרשות הרבים.
45. ש. אם אין לו חלון הפונה לרשות הרבים או שגר בבית הגבוה מעשרים אמה מרשות הרבים היכן יניח את החנוכיה?
ת. יניח את החנוכיה בפתח הדירה ויש נוהגים בפתח חדר המדרגות.
46. ש. מדוע נהגו להדליק את נרות החנוכה בתוך הבית?
ת. משום גזירות השמד.


47. ש. היכן יניח את חנוכיתו אדם הנוהג להדליק בתוך הבית?
ת. טוב להחמיר שידליק בטפח הסמוך לפתח או בחלון הפונה לרשות הרבים.
48. ש. מהו הגובה להדלקת נרות החנוכה לכתחילה?
ת. משלושה טפחים ועד גובה עשרה טפחים מהקרקע.
49. ש. אדם שהדליק את החנוכיה גבוה יותר מעשרה טפחים מה דינו?
ת. יצא ידי חובה.
50. ש. אדם שהניח את החנוכיה גבוה יותר מעשרים אמה מה דינו?
ת. לא יצא ידי חובה. וצריך לכבותה ולהדליקה במקום הכשר להדלקה.
51. ש. אדם שהדליק במקום שאסור להדליק והוצרך לכבותה ולהדליקה במקום הכשר להדלקה האם יברך?
ת. לא יברך.
52. ש. אדם שהניח את החנוכיה פחות משלושה טפחים מהקרקע האם יצא ידי חובתו?
ת. כן.
53. ש. חצר או דירה שיש לה שני פתחים לשני כיוונים היכן ידליק?
ת. בשני הפתחים.
54. ש. אדם שיש לו שני פתחים הפתוחים לאותו צד היכן ידליק?
ת. רק בפתח אחד.
55. ש. אדם שנצרך להדליק בשני הפתחים כמה פעמים יברך?
ת. רק פעם אחת לשני הפתחים.
56. ש. בזמן הזה מדוע אינו צריך להדליק בשניהם?
ת. משום שבכל מקרה אין היכר לבני רשות הרבים משום שנוהגים שמדליק בתוך ביתו.
57. ש. האם יכול לטלטל את החנוכיה לאחר שמדליק אותה למקום אחר?
ת. לא משום שצריך שההנחה צריכה להיות במקום ההדלקה.
58. ש. אדם שנזקק להעביר את נרות החנוכה האם יברך על הנרות שוב?
ת. לא אלא מדליק בלא ברכה.
59. ש. אדם חולה השוכב במיטתו האם מותר לו להדליק סמוך למיטתו ויעבירו אח"כ את החנוכיה למקום היתר?
ת. לא. משום שההדלקה חייבת להיות במקום ההנחה.

סימן קל"א - זמן הדלקת נרות חנוכה
60. ש. מתי הוא זמן הדלקת נרות חנוכה לכתחילה?
ת. לספרדים: מיד בצאת הכוכבים. לתימנים האשכנזים והמקובלים: מיד עם שקיעת החמה.
61. ש. באיזה יום אפשר להדליק נרות חנוכה קודם צאת הכוכבים? (ולמנהג התימנים האשכנזים והמקובלים קודם השקיעה).
ת. בערב שבת חנוכה.
62. ש. אדם שהדליק את נרות החנוכה קודם שקיעת החמה, מה דינו?
ת. יחזור וידליק בזמן ההדלקה אבל בלי לברך.
63. ש. אדם שהדליק את נרות החנוכה קודם פלג המנחה, מה דינו?
ת. יחזור וידליק בזמן ההדלקה עם ברכה!
64. ש. עד מתי הוא זמן הדלקה נרות החנוכה?
ת. עד שתכלה רגל מן השוק.
65. ש. מהו זמן עד שתכלה רגל מן השוק?
ת. כחצי שעה לאחר זמן ההדלקה.
66. ש. אדם שלא הספיק להדליק "עד שתכלה רגל מן השוק" מה יעשה?
ת. יכול להדליק עד עלות השחר.
67. ש. אדם שהגיע בשעה מאוחרת וכבר בני ביתו הלכו לישון מה יעשה ומדוע?
ת. יעיר לפחות שניים מבני ביתו ויש אומרים אפילו אחד. כדי שיהיה "פרסומי ניסא".
68. ש. אדם שהגיע בשעה מאוחר וכל בני ביתו כבר ישנים ואינו יכול להעירם מה יעשה?
ת. ידליק, ויכול לברך.
69. ש. אדם שנאנס ולא הדליק את נרות החנוכה עד עלות השחר מה דינו?
ת. אינו מדליק באותו היום אבל טוב להחמיר להדליק בלא ברכה ביום ומדליק מכאן ואילך כרגיל.
70. ש. מה קודם, תפילת ערבית או הדלקת נרות חנוכה, ומדוע?
ת. תפילת ערבית משום ש"תדיר ושאינו תדיר, תדיר קודם".
71. ש. הסבר את המושג "תדיר ושאינו תדיר תדיר קודם"!
ת. דבר שהוא מצוי יותר, עדיף על דבר שהוא נדיר בדיני הקדימה. תפילת ערבית שהיא כל יום קודמת למצוות חנוכה שהיא רק שמונה פעמים בשנה.
72. ש. אדם שלא התפלל עד צאת הכוכבים וחושש שמא יאחר את זמן ההדלקה (חצי שעה) מה יעשה?
ת. ידליק חנוכיה ואח"כ יתפלל ערבית.
73. ש. אם תפילת ערבית קודמת מה יעשו התימנים והאשכנזים שמדליקים בשקיעת החמה?
ת. מדליקים נרות ואח"כ מתפללים ערבית.

סימן קל"ב - דין השמנים והפתילות לנרות החנוכה
74. ש. אלו שמנים מותרים להדלקת נרות חנוכה?
ת. כל השמנים.
75. ש. איזה שמן מצוה מן המובחר?
ת. שמן זית.
76. ש. אדם שיש לו אפשרות לקנות שמן זית אך במידה המספקת רק לשמונת נרות המצוה מה יעשה?
ת. ידליק רק את נר המצוה עם שמן הזית ואת שאר הנרות ידליק עם שמנים אחרים.
77. ש. אדם שיש לו אפשרות להדליק רק "נר מצוה" בכל יום או להדליק בנרות שעווה "מוסיף והולך", מה יעשה?
ת. ידליק בנרות שעווה "מוסיף והולך".

78. ש. אם היה עסוק בהכנת נרות השעווה והביאו לו נרות של שמן, מה יעשה?
ת. ידליק בשל שמן.
79. ש. אם כבר התחיל לברך על נרות השעוה והביאו לו נרות של שמן, מה יעשה?
ת. ימשיך בנרות השעווה.
80. ש. אלו פתילות כשרות להדלקת נרות החנוכה?
ת. כל הפתילות.
81. ש. אלו פתילות מצוה מן המובחר?
ת. של צמר גפן או חוטי פשתן.
82. ש. מדוע לא יוצאים ידי חובה בנרות של חשמל?
ת. משום שאין בהם שמן ופתילה.
83. ש מדוע לא יוצאים ידי חובה בנרות הדולקים באמצעות גז?
ת. משום שאין להם פתילה.
84. ש. מדוע יש עניין להדליק נרות חנוכה בכלי נאה?
ת. משום שנאמר "זה א-לי ואנוהו" התנאה לפניו במצות.
85. ש. מעיקר הדין, האם חייב להחליף פתילות בכל יום?
ת. לא?
86. ש. מדוע יש נוהגים להחליף פתילות בכל יום?
ת. זכר לפתילות בבית המקדש שהיו מחליפים אותן בכל יום.
87. ש. אדם שנותר לו שמן בכוסית מיום האתמול האם מותר לו להשתמש איתו?
ת. כן, יכול להוסיף עליו שמן ולהדליק אף ביום השני.
88. ש. אדם שנותר לו שמן ביום השמיני מה יעשה?
ת. עושה לו מדורה ושורפו בפני עצמו.
89. ש. מה יעשה עם הפתילות שנשארו לאחר היום שמיני?
ת. עושה להן מדורה ושורפן.
90. ש. מדוע צריך לשרוף את השמן והפתילים הנותרים?
ת. משום שהם הוקצו למצות נרות חנוכה ואין אפשרות להשתמש איתם למצוה אחרת.
91. ש. מה קובע האם הוקצו למצוותם או לא?
ת. אם דלקו וכבו בתוך זמן השיעור (קודם חצי שעה) השמן נאסר. אבל אם דלקו ועברה חצי שעה השמן מותר בשימוש.
92. ש. מה חדשו ה"יש אומרים" בדין "הוקצו למצוותם"?
ת. שאם נתן שמן בנרות סתם ולא פירש שהשמן הנותר יהיה חולין, כל השמן מוקצה למצוותו ואפילו אם נשאר הרבה יותר מהשיעור.
93. מדוע שמן הנותר לאחר החנוכה צריך לשורפו ולא לשמור אותו לשנה הבאה?
ת. משום שחוששים שמא ישכח, ויבוא להשתמש איתו לדברי חולין.
94. ש. שמן ש"נותר" שהתערב עם שמן אחר, מה דינו?
ת. אם יש בשמן הכשר פי שישים (1:60) מהשמן האסור, התערובות מותרת. אם אין פי שישים כל השמן אסור.

95. ש. האם יש אפשרות לתקן את האיסור של תערובת הפחותה "משישים"?
ת. כן, ע"י הוספת שמן אחר לתערובת עד שיהיה השמן האסור בטל בשישים של השמן האחר.

סימן קל"ג - סדר הדלקת נרות חנוכה
96. ש. אלו דברים אסורים החל מחצי שעה לפני זמן הדלקת נרות החנוכה?
ת. א. לאכול סעודת קבע. ב. לישון ג. להתחיל מלאכה.
97. ש. עד מתי ג' דברים אלו אסורים?
ת. עד לאחר שידליק את נרות החנוכה.
98. ש. מהו שיעורו של איסור האכילה קודם הדלקת נרות החנוכה?
ת. יותר מכביצה לחם או עוגה. אבל עד כביצה מותר.
99. ש. מהו שיעור כביצה?
ת. כ54 גרם.
100. ש. באיזה מקרה רשאי לאכול אף יותר מכביצה וכן ללכת לישון סמוך לזמן וכן להתחיל במלאכה לפני זמן הדלקת הנרות?
ת. אם מינה שומר.
101. ש. כמה ברכות מברך המדליק את נרות החנוכה בלילה הראשון?
ת. שלוש.
102. ש. אלו ברכות מברך בלילה הראשון?
ת. א. "להדליק נר". ב. "שעשה ניסים". ג. "שהחיינו".
103. ש. אלו ברכות מברך בשאר הימים?
ת. רק "להדליק נר" ו"שעשה ניסים".
104. ש. מתי מברך על ברכות ההדלקה?
ת. קודם ההדלקה.
105. ש. אם שכח לברך ביום הראשון ונזכר בתוך חצי שעה מזמן ההדלקה, אלו ברכות עליו לברך?
ת. רק "שעשה ניסים" ו"שהחיינו".
106. ש. אם שכח לברך בשאר הימים ונזכר כשעדיין לא סיים את להדליק את כל נרות ההידור מה דינו?
ת. אם לא סיים להדליק את כל הנרות יברך את כל הברכות.
107. ש. אם נזכר לאחר שסיים את ההדלקה ששכח לברך מה דינו?
ת. לא יברך את ברכת להדליק שהרי כבר הדליק אלא רק את ברכת שעשה ניסים.
108. ש. אם שכח לברך את ברכת שהחיינו בלילה הראשון מה דינו?
ת. אם נמצא עדיין בתוך חצי שעה מזמן הדלקת החנוכיה יברך מיד. אבל אם עברה חצי שעה יברך בלילה השני.
109. ש. אם שכח ולא ברך שהחיינו עד הלילה השמיני האם רשאי לברך שהחיינו?
ת. כן יברך אפילו ביום השמיני עד חצי שעה מזמן הדלקתן... אבל לא לאחר מכן...

110. ש. אלו ג' תנאים צריכים להתקיים באדם הרוצה לברך על החנוכיה בלא הדלקה?
ת. א. שלא הדליק ולא שמע הדלקה באותו הלילה. ב. שאינו עתיד להדליק באותו הלילה. ג. כשלא מדליקים עליו בביתו.
111. ש. איזו ברכה "הרואה" אינו מברך ומדוע?
ת. ברכת להדליק משום שאינו מדליק... אלא רק זוכר ומזכיר את הנס.
112. ש. עד מתי יכול לברך את ברכת הרואה?
ת. עד חצי שעד משעת הדלקתן.
113. ש. מדוע אינו יכול לברך על הראיה לאחר חצי שעה מזמן הדלקתן?
ת. משום שמצוותן תמה (נגמרה).
114. ש. אם הוא מסופק כמה זמן נרות אלו דולקים מה יעשה?
ת. לא יברך עליהן משום "ספק ברכות להקל".
115. ש. האם מותר לברך ברכת הרואה על נרות בית הכנסת?
ת. כן. אבל בתנאי שיחולו עליו כל שלושת התנאים.
116. ש. מהו עיקר המצוה בהדלקת החנוכיה?
ת. הדלקת החנוכיה. ואפילו אם כבתה מיד לא צריך לחזור ולהדליקה.
117. ש. "הדליקה וכבתה" מה ראוי לעשות אם כבתה קודם חצי שעה?
ת. ראוי להדליקה מחדש.
118. ש. הדליקה וכבתה לאחר חצי שעה האם ראוי להדליקה שוב, ומדוע?
ת. לא משום שכבר קיים את המצוה כראוי.
119. ש. כמה שיעור שמן צריך להניח בתוך הנרות?
ת. שיעור כדי שידלק חצי שעה לאחר צאת הכוכבים.
120. ש. אם אדם נתן שמן בנרות פחות מהשיעור מה דינו?
ת. לא יצא. וצריך לחזור ולהדליק מחדש. אבל אינו מברך...
121. ש. באיזה צד של החנוכיה ידליק את הנר בלילה הראשון?
ת. בצד ימין של החנוכיה.
122. ש. איזה נר ידליק בלילה השני?
ת. ידליק את הנר הסמוך משמאל לנר שהדליק בליל אמש.
123. ש. כיצד מדליק בכל שאר הלילות?
ת. משמאל לימין.
124. ש. אדם ששינה את הסדר והדליק מימין לשמאל האם יצא?
ת. בדיעבד כן.
125. ש. אדם השומע קדיש או קדושה בשעת הדלקת הנרות?
ת. אם הדליק את הנר הראשון יכול לענות אבל אם לא הדליק את הנר הראשון אינו רשאי לענות כלל.
126. ש. מתי יתחיל להדליק את נרות החנוכה? (עם הברכות/לאחר הברכות)
ת. רק לאחר שסיים לברך את כל הברכות יתחיל בהדלקה. ולדעת המקובלים מיד לאחר הברכה הראשונה ידליק את נר החיוב, ואחר הברכה השניה ידליק את שאר הנרות.



127. ש. עד מתי צריך להשהות את ידו מעל הנר כאשר מדליק אותו?
ת. עד שתהא השלהבת עולה מאליה.
128. ש. מה מתחיל לומר מיד לאחר הדלקת הנר הראשון?
ת. "הנרות הללו".
129. ש. איזה מזמור יש עניין גדול לקוראו מיד אחרי "הנרות הללו"?
ת. "מזמור שיר חנוכת הבית"...
130. ש. כיצד אפשר להעביר מנר לנר בנרות החנוכה?
ת. רק מנר חנוכה לנר חנוכה ע"י משיכת הפתילה היות והם נרות מצוה. אבל לא ע"י נר אמצעי. משום שאסור להשתמש עם נרות המצוה.
131. ש. אם הדליק כבר את הנר השני וכבה האם מותר להדליק מנר המצוה?
ת. לא משום שהדלקה עושה מצוה, וברגע שהדליק את הנר כבר קיים את המצוה. ולכן כשכבה הפך להיות נר חולין.
132. ש. מה אסור לעשות לאור הנרות?
ת. שום שימוש ואפילו לא לימוד תורה. ולא משנה האם לאור נר המצוה או לאור נרות ההידור.
133. ש. עד מתי אסור להשתמש לאור הנרות?
ת. עד חצי שעה מהדלקתה.
134. ש. האם לאחר חצי שעה צריך עדיין לשמור על קדושת הנרות?
ת. לא. הם הופכים להיות חולין ורשאי לעשות בהם מה שירצה. ויש המשתמשים בשמן כ"סגולה".
135. ש. כיצד נקרא הנר הנוסף שמדליקים חוץ מנרות המצוה וההידור?
ת. שמש.
136. ש. מדוע נקרא שמו "שמש"?
ת. משום שעל ידו אפשר להשתמש באור הסמוך לחנוכיה.
137. ש. מתי מדליק את נר השמש?
ת. אחרון.
138. ש. אם טעה הדליק את נר השמש ראשון מה יעשה?
ת. ימשיך להדליק את נרות המצוה ואינו צריך לחזור ולברך.

סימן קל"ד - הדלקת הנרות בבית הכנסת
139. ש. מתי מדליקים נרות חנוכה בבית הכנסת?
ת. בין תפילת מנחה לתפילת ערבית.
140. ש. האם יוצאים ידי חובה בהדלקת נרות בבית הכנסת?
ת. יש אומרים היות ונר חנוכה מצוותו "איש וביתו" לכן אינו יוצא ידי חובה בבית הכנסת.
141. ש. האם מדליק הנרות בבית הכנסת מברך עליהם?
ת. כן. 
142. ש. האם המדליק נרות בבית הכנסת רשאי לברך על הדלקתו גם בביתו?
ת. כן. משום אינו יוצא ידי חובתו כלל בהדלקת בית הכנסת.


143. ש. אדם שגר בביתו לבד ואינו סמוך על שולחן הוריו או סמוכים על שולחנו, איזה ברכה מברך?
ת. רק ברכת "להדליק נר" משום שאת פרסום הנס כבר יצא בבית הכנסת.
144. ש. כמה אנשים צריכים להיות כדי שיוכלו להדליק בבית כנסת?
ת. עשרה אנשים.




סימן קל"ה - הדלקת נרות חנוכה בערב שבת ובמוצאי שבת
145. ש. מדוע אומרים להקפיד להתפלל מנחה קודם הדלקת נרות החנוכה?
ת. כסדר העבודה שהיתה בבית המקדש, קודם הוקרב קרבן התמיד ואח"כ הדליקו את הנרות.
146. ש. האם עדיף להתפלל מנחה ביחיד ולהדליק לאחר תפילת המנחה או שעדיף להדליק לפני מנחה ולהתפלל בציבור?
ת. תפילה בציבור עדיפה.
147. ש. מה מדליקים קודם, נר שבת או נר חנוכה. ומדוע?
ת. נר חנוכה משום שאחר הדלקת נר שבת קבלו שבת...
148. ש. כמה שיעור שמן צריך לתת בערב שבת?
ת. שיעור שידלקו הנרות חצי שעה לאחר שצאת הכוכבים (או השקיעה) שזה יוצא שיעור הדלקה של כשעה. (רבע שעה זמן הדלקת נרות שבת ורבע שעה זמן בין השמשות וחצי שעה של זמן ההדלקה של נרות חנוכה.)
149. ש. למי שאין שמן שיספיק לדלוק כל השעה הזו מה יעשה?
150. ת. ידליק רק נר אחד 

